Rozsudok Súdneho dvora (prvá komora) zo 4. júla 2024 (návrh na začatie prejudiciálneho konania, ktorý podal Sofijski gradski săd - Bulharsko) – trestné konanie proti FP, QV, IN, YL, VD, JF, OL
[vec C-760/221, FP a i. (Súdne konanie prostredníctvom videokonferencie)]
(Návrh na začatie prejudiciálneho konania – Justičná spolupráca v trestných veciach – Smernica (EÚ) 2016/343 – Právo byť prítomný na súdnom konaní – Možnosť obžalovaného zúčastniť sa na pojednávaniach v súdnom konaní vo vlastnej veci prostredníctvom videokonferencie)
Jazyk konania: bulharčina
Vnútroštátny súd, ktorý podal návrh na začatie prejudiciálneho konania
Sofijski gradski săd
Účastníci trestného konania pred vnútroštátnym súdom
FP, QV, IN, YL, VD, JF, OL
za účasti: Sofiyska gradska prokuratura
Výrok rozsudku
Článok 8 ods. 1 smernice Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní sa má vykladať v tom zmysle, že nebráni tomu, aby sa obžalovaný mohol na svoju výslovnú žiadosť zúčastniť na pojednávaniach v súdnom konaní vo vlastnej veci prostredníctvom videokonferencie, pričom musí byť zaručené aj právo na spravodlivý proces.
____________
1 Ú. v. EÚ C 71, 27.2.2023.